Hann vex einnig vel í skugga og þekur stundum skógarbotna . Blóm skógarkerfilsins eru oftast 8 - 16 saman í smásveipum sem aftur skipa sér saman í stórsveipi . Krónan er hvít með gulgrænleitum blæ , 2 - 7 mm í þvermál . Krónublöðin eru öfughjartalaga eða öfugegglaga , misstór . Bikarblöð vantar . Fræflar eru oftast fimm , vantar stundum suma eða alla . Ein tvíkleyf fræva með stuttum stílum er í blómunum . Aldinið er móleitt eða dökk brúnt , gljáandi , 5 - 8 mm á lengd , nær sívalt eða kantað , en rifjalaust . Spánarkerfill þekkist hins vegar frá honum á stærri og skarprifjuðum aldinum . Smáreifablöð eru grænleit eða fjólubláleit , randhærð ; stórreifar vantar . Blöðin eru tví - til þríhálffjöðruð , nær hárlaus nema á jöðrum og neðra borði , langstilkuð . Stilkur og stöngull eru gáraðir , lítt eða ekki loðnir . Skógarkerfill er nú víða orðið hið mesta illgresi , og eru margir að berjast við að hefta útbreiðslu hans eða reyna að útrýma honum . Annars vegar að stinga hann upp með rótum og eyðileggja plönturnar . Hins vegar að úða á hann eitri , einkum roundup eða clinic . Á næsta ári verða blöðin töluvert stærri , og á öðru eða þriðja ári nær plantan að blómstra . Á því stigi er auðvelt að stinga hana upp með einni spaðastungu , hreinsa utan af rótunum moldina og leggja plöntuna til þerris svo hún visni . Ef móðurplantan var nokkurra ára gömul , gæti hún hafa verið búin að sá sér út í næsta nágrenni , og þarf því að gæta vel að því hvort ungar fræplöntur kunni að leynast umhverfis kerfilinn í meiri fjarlægð , því þá þarf að stinga þær upp líka . Ef við úðum eitri á blöð þessarar sömu kerfilsplöntu kemur hún til með að drepast ef um ungplöntu var að ræða . Ef hún hins vegar hefur myndað þyrpingu af smáafkæmum utan á rótarhálsinum , gætu þær sloppið við eitrið vegna þess hvað blöð þeirra voru lítið vaxin . Á kraga umhverfis eitraða blettinn vaxa svo upp nýjar fræplöntur sem voru skammt á veg komnar þegar eitrunin átti sér stað . Því er óhjákvæmilegt ef árangur á að verða af eitrun , að fara yfir sama svæðið aftur síðar á sumrinu og næstu árin á eftir . Á túnum og inni á lóðum er skógarkerfillinn ótrúlega lífseigur . Hann sést að vísu lítið með tíðum slætti , þar sem hann nær ekki að blómgast . Blómstraður skógarkerfill á Arnarhóli í Kaupangssveit árið 1983 . 4 . Myndun ungplantna utan á rótarhálsi móðurplantna . 5 . Ungar fræplöntur með litla " gulrót " 6 . Árin eftir eitrun vaxa nýjar plöntur upp bæði inni á eitraða svæðinu og umhverfis það .